সুচন্দা

কোহিনূর আক্তার সুচন্দা (১৯ সেপ্টেম্বর ১৯৪৭) যশোরে জন্ম নেয়া বাংলাদেশী চলচ্চিত্র অভিনেত্রী ও পরিচালক। তিনি ১৯৬০-এর দশকে অভিনয় জীবন শুরু করেন। তার ছোট বোন ববিতা ও চম্পা ঢালিউডের দুই অভিনেত্রী। অভিনেতা রিয়াজ তার চাচাত ভাই। ২০০৮ সালে হাজার বছর ধরে চলচ্চিত্রটি পরিচালনা করার জন্য তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেছিলেন। এছাড়া ২০১৯ সালে তাঁকে আজীবন সম্মাননা বিভাগে জাতীয় চলচ্চিত্র পুরস্কার প্রদান করা হয়। সুচন্দার আসল নাম কোহিনুর আক্তার, ডাক নাম চাটনি। ১৯৪৭ সালের ১৯শে সেপ্টেম্বর যশোরের সাতক্ষীরায় তিনি জন্মগ্রহণ করেন। তার পিতা এএসএম নিজামউদ্দীন আইয়ূব একজন সরকারি কর্মকর্তা ছিলেন। পাশাপাশি সাহিত্যচর্চাও করতেন। মা ডাঃ বেগম জাহান আরা ছিলেন একজন হোমিও চিকিৎসক। তিন বোন ও তিন ভাইয়ের মধ্যে সুচন্দা সবার বড়। সুচন্দা যশোর মোমেন গার্লস স্কুলে ও যশোর মাইকেল মধূসূদন কলেজে পড়ালেখা করেন। স্কুল কলেজের বিভিন্ন সাংস্কৃতিক অনুষ্ঠানে তাঁর অংশগ্রহণ ছিল। তিনি যশোরে কিশোরী নৃত্যশিল্পী হিসাবে জনপ্রিয়তা অর্জন করেছিলেন। পিতার চাকরি বদলীর কারণে ঢাকায় চলে আসেন এবং ঢাকা সিটি কলেজ হতে উচ্চ মাধ্যমিক পাস করেন। যশোরে থাকাকালীন শকুন্তলা নাটকে অভিনয় করে খ্যাতি অর্জন করেন। ১৯৬৭ সালে বেহুলায় অভিনয় করার সময় চিত্র পরিচালক জহির রায়হানের সাথে তাঁর ভাব বিনিময় হয় এবং ১৯৬৭ সালে তাকে বিয়ে করেন। জহির রায়হান ১৯৭২ সালের ৩০শে জানুয়ারি বড় ভাই শহীদুল্লাহ কায়সারকে খোঁজ করতে গিয়ে নিখোঁজ হন। তাঁদের দুই ছেলে, আরাফাত রায়হান অপু ও তপু রায়হান। আরাফাত রায়হান অপু একজন ব্যাংকার ও তপু রায়হান একজন ব্যবসায়ী। ১৯৭৬ সালে সুচন্দা ব্যবসায়ী এম রেজাউল মালিককে বিয়ে করেন। তাদের দুই মেয়ে রয়েছে, রাফাইয়াৎ মালিক ও রাফাইয়া মালিক। সুচন্দা ১৯৬৫ সালে অভিনয় শুরু করেন প্রখ্যাত অভিনেতা কাজী খালেকের একটা প্রামাণ্যচিত্রে। সুভাষ দত্ত পরিচালিত কাগজের নৌকা চলচ্চিত্রের মাধ্যমে ১৯৬৬ সালে তার চলচ্চিত্রে অভিষেক ঘটে। পরবর্তীকালে, ১৯৬৭ সালে হিন্দু পৌরাণিক কাহিনী নিয়ে চলচ্চিত্র বেহুলায় অভিনয় করেন। এতে তিনি রাজ্জাকের বিপরীতে অভিনয় করেন। তার সবচেয়ে উল্লেখযোগ্য ছবি জীবন থেকে নেয়া। এছাড়াও ৬০ এর দশকের শেষের দিকে গোলাম মুস্তফার বিপরীতে চাওয়া পাওয়া, আজিমের বিপরীতে নয়নতারা, রাজ্জাকের বিপরীতে সুয়োরানী দুয়োরানী এবং ৭০ এর দশকে যে আগুনে পুড়ি, কাঁচের স্বর্গ, অশ্রু দিয়ে লেখা তার উল্লেখযোগ্য চলচ্চিত্র। অভিনয়ের পাশপাশি তিনি চলচ্চিত্র প্রযোজনাও করেছেন। জহির রায়হানের জীবদ্দশায় টাকা আনা পাই ও প্রতিশোধ চলচ্চিত্র দুটি প্রযোজনা করেন। এছাড়াও তিনকন্যা, বেহুলা লখীন্দর, বাসনা ও প্রেমপ্রীতি চলচ্চিত্রগুলো প্রযোজনা করেন। তার পরিচালিত প্রথম সিনেমা ‘সবুজ কোট কালো চশমা’। ২০০৫ সালে স্বামী জহির রায়হানের ‘হাজার বছর ধরে’ উপন্যাসের আলোকে চলচ্চিত্র নির্মাণ করেন এবং সেরা প্রযোজক ও পরিচালক হিসেবে জাতীয় চলচ্চিত্র পুরস্কার পান। "শুভ জন্মদিন সুচন্দা-সালমান"। বাংলা মুভি ডেটাবেজ নিউজ। ১৯ সেপ্টেম্বর ২০১৫। সংগ্রহের তারিখ ৯ ফেব্রুয়ারি ২০১৬।  হাসানূজ্জামান বিপুল; রাজিবুর রহমান তপু (১৬ জানুয়ারি ২০১৪)। "কোহিনুর আক্তার সুচন্দা"। যশোর ইনফো। ১৪ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।  "সেরা অভিনেতা তারিক আনাম, সেরা অভিনেত্রী সুনেরা; ন ডড়াই সেরা চলচ্চিত্র"। দৈনিক কালের কণ্ঠ। ৩ ডিসেম্বর ২০২০। সংগ্রহের তারিখ ৩ ডিসেম্বর ২০২০।  ইলা মুৎসুদ্দী (১৬ জানুয়ারি ২০১৪)। "সুঅভিনেত্রী সুচন্দা"। দৈনিক আজাদী। সংগ্রহের তারিখ ৯ ফেব্রুয়ারি ২০১৬। [স্থায়ীভাবে অকার্যকর সংযোগ] "হারানো দিনের নায়িকা বাংলার বেহুলা সুচন্দা"। দৈনিক পূর্বকোণ। ৯ জানুয়ারী ২০১৫। ২৫ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।  লিয়াকত হোসেন খোকনর (১৯ মে ২০১০)। "কিং ব দ ন্তি : তিন কন্যা'র বড় কন্যা সুচন্দা"। দৈনিক আমার দেশ। ১২ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।  চিন্তামন তুষার (৯ মার্চ ২০১৫)। "সময় থাকতে পুরস্কৃত করুন: সুচন্দা"। বিডিনিউজ। ১১ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।  "National Film Awards for the last fours years announced"। দ্য ডেইলি স্টার। ১ সেপ্টেম্বর ২০০৮। সংগ্রহের তারিখ ১১ এপ্রিল ২০১১।  এরশাদ কমল (১১ সেপ্টেম্বর ২০০৮)। "Shuchanda on her National Award winning film 'Hajar Bochhor Dhorey'"। দ্য ডেইলি স্টার। সংগ্রহের তারিখ ১১ এপ্রিল ২০১১।  হোসাইন আব্দুল হাই। "সিজেএফবি'র আজীবন সম্মাননা পেলেন চলচ্চিত্র তারকা সুচন্দা'"। ডয়চে ভেলে। সংগ্রহের তারিখ ৯ ফেব্রুয়ারি ২০১৬।  "'জীবনের জয়গান'-এ সম্মানিত হচ্ছেন তাঁরা"। প্রথম আলো। সংগ্রহের তারিখ ২০১৯-১০-১৬।  "ফজলুল হক স্মৃতি পুরস্কার পেলেন সুচন্দা"। প্রথম আলো। ২০১৯-১২-২৮। সংগ্রহের তারিখ ২০১৯-১২-২৯।  বাংলা মুভি ডেটাবেজে সুচন্দা ইন্টারনেট মুভি ডেটাবেজে সুচন্দা (ইংরেজি) রটেন টম্যাটোতে সুচন্দা ওয়েব্যাক মেশিনে আর্কাইভকৃত ৫ মার্চ ২০১৬ তারিখে